Heyns-moord: Drie weer in hofDr. Louis Heyns Drie van die verdagtes wat in hegtenis geneem is in verband met misdade teen die vermoorde dr. Louis Heyns (59) verskyn vandag in die hooggeregshof in Kaapstad. Heyns was ’n dosent aan die Universiteit van Stellenbosch en ŉ pediater by die Tygerberg-hospitaal. Hy was ŉ week lank vermis voor sy liggaam op 30 Mei in die Strand-omgewing gevind is. Sy liggaam is in ŉ vlak graf onder ŉ boom naby die minigholfbaan in Kusweg gevind. Marthinus van der Walt (33), sy broer Sarel (42), en die eienaar van die werkswinkel waar Heyns se voertuig gevind is, Juan Liedeman (37), is in verband met sy moord in hegtenis geneem. Die broers word van moord en roof aangekla, terwyl Liedeman van roof aangekla word. Liedman is in Junie verlede jaar op borgtog van R20 000 vrygelaat. Die broers het hul borgtogaansoek laat vaar. Lees ook: Heyns-moordsaak: Verdagte kry borg Heyns-moordsaak: Twee trek borgaansoek terug, een veg voort Heyns-moord: Drie weer in hof Nog drie vas vir moord op Kaapse pediater Drie in hof vir moord op Kaapse pediater Vermiste pediater dood gevind Polisie soek steeds na vermiste pediater Kaapse pediater steeds vermis Kaapse pediater vermis